Ego Stephanus Eduensis episcopus notum fieri volo quod Mattildis Nivernensis comitissa michi mandavit per litteras sigillatas elemosinam quam fratribus Cist[erciensibus] fecerat scilicet centum solidos in redditibus Vietelli testificari et sigilli mei impressione muniri. Si quis autem prefatam elemosinam minuere aut adnullare temptaverit ecclesiastice censure se subiacere noverit. Non enim volumus nec debemus iam dictis fratribus in iusticia deesse.